Vee peal

"Vee peal" on 2020. aasta novembris esilinastunud Eesti mängufilm. See on loodud Olavi Ruitlase romaani "Vee peal" ainetel. Terava huumoriga vürtsitatud pilk varateismelise poisi (kes elab vanavanematega) ellu on natuke julmavõitu lugu, kus elu katsumuste eest pole põgeneda mujale kui Tamula järvele kala püüdma. Elu toores ja jõuline olemus avaldub maa peal – joomine, tülid, keretäied kogu oma mahlakuses. Ümberringi lokkab üldine minnalaskmismeeleolu, poissi ümbritsevad joodikutest naabrid, tal probleeme koolikiusu ja õpingutega. Kurbnaljaka ja seiklusliku pealispinna alla on peidetud lugu, kus tulevad eredalt esile inimeste põhivajadused mõistmise, hoolivuse, inimlikkuse ja armastuse järele. Film on mitte lagunevast nõukogude korrast ja stagnatsiooni kõrg­ajast, vaid kasvamisest ja inimeseks olemisest igasugustes oludes. Filmi rööppealkiri on inglise keeles "On The Water" ja vene keeles "На воде". Filmi tegevus toimub 1982. aastal Võru agulihoovis, kuid üles on võetud peamiselt Võhandu jõe ääres Võõpsus. Filmitootmise toetajateks olid Värska Sanatoorium, Eesti Filmi Instituut, Eesti Kultuurkapital ning Võru linnavalitsus. Andres – Rasmus Ermel Maria – Aurora Aleksandra Künnapas Andrese vanaisa – Kalju Orro Andrese vanaema – Maria Klenskaja Andrese ema – Evelin Võigemast Valter – Marko Matvere Kolla – Aarne Soro Selma – Hilje Murel Erika – Liisa Aibel Liiva Heino – Indrek Taalmaa Püssi Helgi – Anne Reemann Kalju – Andres Lepik Manda– Terje Pennie Hiirekõrv – Guido Kangur klassijuhataja – Maria Avdjuško koolidirektor – Eduard Salmistu võimlemisõpetaja – Andero Ermel ja teised. Festivalil: 22.11.2020, maailma esilinastus, PÖFF – Pimedate Ööde filmifestival, Tallinn kinos: 10.09.2021, kinodes üle Eesti esimese nädalaga oli filmil 8570 kinokülastust. esimese kuuga oli 21 715 kinokülastust. kahe kuu jooksul tehti 29 954 kinokülastust. 2021. aastal käidi film vaatamas 31 577 korda (2. koht "Eesti matuse" järel) Auhind, Eesti Kultuurkapitali audiovisuaalse kunsti sihtkapitali aastapreemia 2021; Peeter Simm, Olavi Ruitlane Auhind, EFTA – Eesti filmi- ja teleauhinnad 2021; parim filmikunstnik – Eugen Tamberg Auhind, Tiburon International Film Festival (California, Ameerika Ühendriigid) 2022; parim meesnäitleja – Marko Matvere Nominatsioon, PÖFF – Pimedate Ööde filmifestival (Tallinn) 2020; põhivõistlusprogramm; parim film Osalemine, OSCAR – The Award of the Academy of Motion Picture Arts and Sciences (Ameerika Ühendriigid) 2021; Eesti poolt esitatud kandideerima parima võõrkeelse filmi Oscari nominendiks Nominatsioon, Neitsi Maali – Eesti Filmiajakirjanike Ühingu aasta filmi auhind 2021 Osalemine, Calgary European Film Festival (Kanada) 2021 Nominatsioon, Palm Springs International Film Festival (Ameerika Ühendriigid) 2022; parim võõrkeelne film (festival jäeti ära koroonapandeemia tõttu) Osalemine, Tashkent International Film Festival (Usbekistan) 2022 Osalemine, Baltic Film Days in Oslo (Norra) 2022 Osalemine, EU Film Festival (Ottawa, Toronto, Vancouver; Kanada) 2022 Lõuna-Eestis algasid uue suure filmi võtted. Lõunaleht, 7.03.2019. Vee peal ei saa elu sind kätte. Maaleht, 19.11.2020. "Vee peal", Esilinastused. Eesti filmi andmebaas, vaadatutd 24. aprill 2024. "Vee peal". IMDb. "Vee peal", Festivalid ja auhinnad. Eesti filmi andmebaas. vaadatud 24. aprill 2024. "Vee peal". Facebook, treiler. "Vee peal". IMDb. Madis Jürgen. Peeter Simm: Olen valmis vaatama igavaid filme, aga ma ise ei taha neid teha. Eesti Ekspress, 12. september 2021. Annika A. Koppel. Eesti film PÖFFi põhivõistlusel: vee peal ei saa elu sind kätte. Maaleht, 19. november 2020. Hendrik Alla. "Vee peal" on uus Eesti meistriteos Peeter Simmilt. Postimees, 23. november 2020. Andrei Liimets. Võidukas tagasitulek. Sirp, 17. september 2021.